Lepo pozdravljeni 8.A in 8.B!

Odspodaj je izpisana snov za dve uri glasbe (imamo dovolj časa, zato nikar ne pretiravajte – lepo počasi pa bo šlo).

Preberite snov in v zvezek vpišite samo pomembne dele (po lastni presoji). Pomagajte si z učbenikom ter e-učbenikom <https://eucbeniki.sio.si/gum8/3218/index4.html> .

Po tem, ko ste snov prebrali naredite doma plakat pri katerem predstavite pomembna spoznanja iz pridobljene snovi (Prilepite ustrezne slike. Vpišite spremni tekst in smiselno zapolnite prostor na plakatu).

Lahko se odločite, da namesto plakata na podoben način naredite Power Point predstavitev in mi jo pošljete na moj e-mail igor.hodak@os-sturje.si Vaše domače delo bom pregledal in ocenil, ko bo to mogoče.

Želim Vama zdravja in radovednega raziskovanja.

Vaš učitelj glasbe, Igor Hodak

GLASBA SEVERNIH DEŽEL - NORDIJSKA GLASBA

Da se tudi lahkotnejša glasba (če je kakovostna) ohrani za vedno, je dokaz vsakoletni **novoletni koncert** na **Dunaju**, kjer vsako leto od leta **1970** prvega januarja izvajajo znane skladbe Johanna Straussa in njegovih sodobnikov, ki so pisali lahkotnejšo zabavno glasbo.

**Johann Strauss** je s svojo glasbo zbrisal mejo med zabavno in umetno glasbo in nemalokrat današnji glasbeni ustvarjalci sežejo po starejših umetnih skladbah in jih priredijo v zabavni preobleki. Taka pesem je tudi **Ocean of light**, ki jo jeposnelaskupina **Juliette and the moon**.

Romantična glasba in opera ste se v zadnjih desetletjih **19**. stoletja ra-zvijali naprej. Toda **romantično izročilo**, ki so ga ustvarili predvsem skladatelji v Nemčiji, Avstriji, Italiji, Franciji in Angliji, ni bilo vsem po godu. Veliko skladateljev v drugih evropskih deželah je v svoji glasbi želelo povzdigniti svoje **nacionalne** odlike in junake. Zato so skladatelji v teh deželah začeli ustvarjati dela, ki so upodabljala pokrajino, zgodovino in književnost njihove **domovine**. V stoletjih zatiranja in oblasti večjih dežel nad njimi je v obdobju romantike dozorela zavest o **narodni** samobitnosti, ob kateri je rasla značilna glasbena kultura posameznih dežel. V Zahodni Evropi ni imela globljega odmeva, saj je tam umetnost bogato živela že v prejšnjih stoletjih in se širila drugam. Zaživela je zlasti pri **nordijskih** in **slovanskih** glasbenih ustvarjalcih, ki so težili k samostojni glasbeni kulturi in zanjo iskali vzore v ljudski umetnosti.

V tem času so znanstveniki prišli do pomembnih odkritij: **1876** leta je  Alexander Graham **Bell** izumil telefon, leta **1877** je Thomas Alva **Edison** izumil fonograf, leta **1894** pa je Karl **Benz** izumil avtomobil.

Prvi pomemben predstavnik **nacionalne glasbe** je bil norveški skladatelj **Edvard Grieg**, ki se je zelo zanimal za ljudsko umetnost, zato je znane zgodbe prenesel v glasbo. Najuspešnejša je njegova scenska glasba iz leta **1876** za zgodbo o **Peer Gyntu**, ki jo je napisal norveški pisatelj **Henrik Ibsen**. Delo, ki je napisano v obliki suite, se začne z inštrumentalnim slikanjem sončnega vzhoda, ki je najbolj znani del te skladbe in je Griegovo ime poneslo po vsem glasbenem svetu. Ob poslušanju bomo ugotovili, da se glavna tema v odlomku **Jutro** večkrat ponovi, melodiji pa lahko dodamo tudi svoje besedilo:

1.   *Jutro prebuja se, ptički že pojejo,       2. Ptički pojo, lepo fantje jih gledajo,*

*tiho, prav tiho že dela se dan.                deklice čakajo prvi poljub.*

*3.  Jutro prebuja se, rože že vstajajo,      4. Pisal sem pesmico in mi je ratalo,*

*rosa topi se in sonce žari.                      ko jo objavim, postal bom junak.*

*5.  Mesec poslavlja se, sonce pripravlja se,*

*mati naravo iz spanja budi.*

*Lahko poslušate na naslednji povezavi:* [*https://www.youtube.com/watch?v=dyM2AnA96yE*](https://www.youtube.com/watch?v=dyM2AnA96yE)

Zgodba v tej znani igri in suiti je naslednja:

***Peer Gynt*** *je bahač in nepremišljen človek, toda vaška dekleta ga imajo zelo rada, še posebej* ***Solveiga****, s katero si zgradi v gozdu kočo. Ker je Peer zašel v težave, je iz vasi pobegnil v hribe, kjer je srečal po-glavarjevo hčerko* ***Troll****. Ta ga odvede v dvorec planinskega kralja, ki zahteva, da se Peer s Troll poroči. Kljub grožnjam ponudbo zavrne in zbeži. Zatem se veliko let potika po svetu, dokler se ves star in omagan ne vrne v rojstno vas, kjer ga še vedno čaka njegova zvesta ljubezen* ***Solveig****, ki ji ves izčrpan izdihne na rokah.*

Iz posameznih točk scenske glasbe je Grieg napisal dve orkestralni suiti, med katerimi so poleg **Jutra** najbolj znani deli še: **Smrt Aase**, **V dvorcu planinskega kralja**, **Anitrin ples** in **Solveigina pesem.**

**Edvard Grieg** se je šolal v evropskih središčih, nakar se je vrnil v rodno **Norveško** in se posvetil skladateljskemu delu.

Na koncertnih odrih velikokrat izvajajo tudi njegov **Koncert za klavir in orkester v a-molu.** [**https://www.youtube.com/watch?v=e1CMsIXBSss**](https://www.youtube.com/watch?v=e1CMsIXBSss)

Poleg Edvarda Griega je na severu Evrope na Finskem deloval skladatelj **Jean Sibelius**, ki je pisal pesmi, klavirske skladbe, simfonije in druga orkestralna dela. V njegovi programski glasbi zavzemata pomembni mesti simfonična pesnitev **Finlandia** (Finska) <https://www.youtube.com/watch?v=F5zg_af9b8c> , v kateri je glasbeno upodobil značaj svojega naroda ter težnjo po neodvisnosti in svobodi. Zadnja minuta te skladbe je danes finska himna <https://www.youtube.com/watch?v=cC1AWfiz8lk> .